
[image: ]  	Mesto Nová Dubnica
     	 	Mestský úrad, Trenčianska 45/41, 018 51  Nová Dubnica
     
[bookmark: _Hlk174519435]Číslo: OSO/2025		                                             		      Nová Dubnica 02. 10. 2025

Uznesenie  Mestského zastupiteľstva v Novej Dubnici zo dňa  01. októbra 2025

[bookmark: _Hlk137191227]4.	Zriadenie vecného bremena na ul. Odbojárskej v k. ú. Malý Kolačín v prospech Petry Porubčanovej 
      
U z n e s e n i e  č. 50

Mestské zastupiteľstvo na základe prerokovaného materiálu

A/  s c h v a ľ u j e

v súlade s Článkom 14 a s Článkom 15 ods. 1 písm. k) Zásad hospodárenia s majetkom mesta Nová Dubnica zriadenie odplatného časovo neobmedzeného vecného bremena „in rem“ spočívajúceho v práve prechodu, prejazdu, vybudovania vjazdu – premostenia cez Kolačínsky potok a na uloženie inžinierskych sietí, ich prevádzku a údržbu, vstup osôb, vjazd vozidiel z dôvodu výkonu kontroly prevádzky, údržby, opráv, rekonštrukcie, odborných prehliadok alebo skúšok inžinierskych sietí – vodovodnej prípojky, prípojky NN vzdušného vedenia, kanalizačnej prípojky a plynovej STL prípojky v rámci stavieb „Rodinný dom LAGUNA 46N“ a „Rodinný dom LAGUNA 46N-Z“, na časti pozemku vo vlastníctve mesta Nová Dubnica nasledovne: 
· parc. KN-E č. 35/1 – vodná plocha o výmere 3433 m2,
pozemok vedený Okresným úradom Ilava, katastrálnym odborom na LV č. 2162, k. ú. Malý Kolačín, vlastníctvo v podiele 1/1 mesto Nová Dubnica.


Vecné bremeno sa zriaďuje ako vecné bremeno „in rem" a je spojené s vlastníctvom nasledovnej nehnuteľnosti:
· parc. KN-C č. 182 – záhrada o výmere 1367 m2,
pozemok vedený Okresným úradom Ilava, katastrálnym odborom na LV č. 2311, k. ú. Malý Kolačín, vlastník 1/1 Porubčanová Petra, rod.                         , nar.                  , bytom             , 018 51 Nová Dubnica – Veľký Kolačín,
a teda práva z vecného bremena vyplývajúce prináležia nielen oprávnenej z vecného bremena, ktorou je Petra Porubčanová, bytom Nová Dubnica – Veľký Kolačín, ale aj jej právnym nástupcom.

Jednorazový poplatok za zriadenie vecného bremena je vo výške 10,00 €/m² časti pozemku dotknutého zriadením vecného bremena podľa tohto návrhu uznesenia. 
Správny poplatok vo výške 100,00 € za návrh na vklad vecného bremena do katastra nehnuteľností uhradí oprávnená z vecného bremena. 



Ing. Peter  Marušinec
         primátor	


Za správnosť: Ing. Katarína Strečanská
                       vedúca OSO 

